अब-जब अधिकांश यूरोपीय देश इन शरणार्थियों को जगह दे रहे हैं वहीं पड़ोसी इस्लामी देश इनकी ऐसी दशा के बावजूद इन्हें अपने देश मे शरण देने से कतई अनिच्छुक हैं। अमेरिका, यूरोपीय यूनियन और रूस सभी आईएसआईएस के ऊपर हवाई हमले करने के बावजूद अभी तक उसे अप्रभावी नहीं कर पाए हैं। शरणार्थी समस्या आगे अफ्रीकी देशों में भी भयावह हो सकती है क्योंकि आईएसआईएस एक छोर से और बोकोहरम दूसरे छोर से सक्रिय हैं। इस तरह से विभिन्न शाखाओं में पाकिस्तान से लेकर यमन तक संपूर्ण मध्य-पूर्व में संघर्ष चल रहा है। सत्ता-संघर्ष में इन समुदायांे के झगड़े और बढ़ जाते हैं, जिसके तत्कालिक उदाहरण सीरिया और यमन में गृहयुद्ध हैं। अब अकेले सीरिया में आईएसआईएस और अलकायदा के कत्लेआम के चलते विगत चार वर्षों में 2.5 लाख लोग मारे जा चुके हैं और 45 लाख लोग 8 यूरोपीय समेत दूसरे देशों मे शरण ले चुके हैं। आईएसआईएस वहां के राष्ट्रपति बसर अलसद्र को राष्ट्रपति की कुर्सी से किसी भी कीमत पर हटाना चाहता है, क्योंकि वह शिया समुदाय से संबंधित हैं। इराक में सुन्नी जो अल्पमत में हैं, उनकी निष्ठा आईएसआईएस के प्रति है, ये बहुमत वाले शिया समुदाय के विरूद्ध हैं। आईएसआईएस इराक के दो प्रमुख शहरों मोसुल और रामादी पर कब्जा किए हुए हैं। इनके द्वारा यजीदी महिलाओं के साथ सामूहिक बलात्कार की कई खबरें आ चुकी हैं। इस एक दशक में इराक में दस लाख लोग निर्दयता पूर्वक मारे जा चुके हैं। 1980 से इराक और ईरान के बीच 1988 तक युद्व चला और जिसमें दस लाख लोग मारे गए, उसका भी बड़ा कारण सुन्नी सद्दाम हुसैन और ईरान शिया देश था। इसी तरह से यमन में होदी जो एक शिया आतंकी संगठन है, वह कतिपय कारणों से वहां के सुन्नी राष्ट्रपति को बर्दाश्त करने को तैयार नहीं हैं। यमन राष्ट्रपति के पक्ष में सुन्नी साउदी अरेबिया यमन पर रोजाना हवाई हमले कर रहा है, जिसमें हजारों लोग तो मारे ही जा रहे हैं, महिलाएं और बच्चे भी मारे जा रहे हैं। अफगानिस्तान मे विगत कई वर्षों का संघर्ष सुन्नी बनाम शिया ही है। बहुत कुछ सुन्नी तालिबान ने हजारा वर्ग के शिया लोगों को निशाना बनाया। अलकायदा और तालिबान ने विगत एक दशक में जहां 2.5 लाख लोगों का अफगानिस्तान में कत्ल किया। पूरी दुनिया मे मुस्लिम मुख्यतः सुन्नी और शिया समुदायों में विभाजित हैं। पूरे विश्व में सुन्नियों की संख्या जहां 87 से 90 प्रतिशत तक है, वहीं शिया 10 से 13 प्रतिशत हैं। 68 से 80 प्रतिशत शिया मुख्यतः चार देशों में रहते हैं- अजरबेजान, ईरान, इराक और बहरीन। वस्तुतः मुहम्मद साहब की मृत्यु के बाद ही सुन्नी और शिया में संघर्ष की शुरूआत हुई। जिसमें खलीफा के पद पर बैठे याजीद द्वारा कर्बला में हसन, हुसैन और उनके परिवार जनों का कत्ल किया गया और इस्लाम दो हिस्सों मे बंट गया। यद्यपि कुरान को दोनों ही समुदाय पवित्र मानते हैं, पर हदीस की व्याख्या को लेकर दोनों में मतभेद है।